S-1559/2020

Mál þetta, sem dómtekið var 25. maí sl., var höfðað með ákæru, útgefinni af lögreglustjóranum á höfuðborgarsvæðinu 3. mars 2020, á hendur „ C-x-x V-x-x M-x-x, kt. [...][...], [...], Reykjavík, Dvalarstaður: [...], Reykjavík:

I.

Fyrir eftirtalda þjófnaði í Reykjavíkmeð því að hafa:

1. Föstudaginn 7. september 2018 stolið Corinu Borce flösku að andvirði kr. 14.398,-úr verslun Vínbúðarinnar við Stekkjabakka 6.

(mál nr. 007- 2018-76342)

2. Fimmtudaginn 13. september 2018 stolið Jack Daniel ́s old No. 7 flösku að andvirði kr. 7.199,- úr verslun Vínbúðarinnar Skeifunni 5.

(mál nr. 007- 2018-75855)

Telst háttsemi í ákærukafla I. varða við 244. gr. almennra hegningarlaga nr. 19/1940.

II.

Fyrir eftirtalin umferðarlagabrot í Reykjavík, nema annað sé tekið fram, með því að hafa:1. Sunnudaginn 20. janúar 2019 ekið bifreiðinni [...] án þess að hafa öðlast ökuréttindi um Laugarveg þar sem lögregla stöðvaði akstur hans við hús nr. 6.

(mál nr. 007- 2019 -3539 )

2. Sunnudaginn 24. mars 2019 ekið bifreiðinni [...] án þess að hafa öðlast ökuréttindi Snorrabraut til suðurs þar sem lögregla stöðvaði akstur hans við Skeggjagötu.

(mál nr. 007- 2019 -18140)

3. Mánudaginn 2 5. mars 2019 ekið bifreiðinni [...] án þess að hafa öðlast ökuréttindi Vesturlandsveg þar sem lögregla stöðvaði akstur hans í Ártúnsbrekku.

(mál nr. 007- 2019 -17587)

4. Þriðjudaginn 16. apríl 2019 ekið bifreiðinni [...] án þess að hafa öðlast ökuréttindi Hringbraut til austurs þar sem lögregla stöðvaði akstur hans við N1.

(mál nr. 007- 2019 -23511)

5. Miðvikudaginn 17. apríl 2019 ekið bifreiðinni [...] án þess að hafa öðlast ökuréttindi austur Auðbrekku í Kópavogi þar sem lögregla stöðvaði akstur hans við hús nr. 25.

(mál nr. 007- 2019 -23427)

Telst háttsemi í ákærukafla II. varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Fyrir umferðarlagabrot og skjalafals með því að hafa laugardaginn 25. maí 2019 ekið bifreiðinni [...] án þess að hafa öðlast ökuréttindi norður Hafnarfjarðarveg en lögregla stöðvaði akstur hans við Lund í Kópavogi og framvísað við lögreglu í blekkingarskyni grunnfölsuðu rúmensku ökuskírteini á hans nafni með gildistíma frá 14. ágúst 2018 til 14. ágúst 2028.

(mál nr. 007- 2019-32260)

Telst háttsemi þessi varða við 1. mgr. 155. gr. almennra hegningarlaga nr. 19/1940 og 1. mgr. 58. gr., sbr. 1. mgr. 95. gr. umferðarlaga nr. 77/2019.

IV.

Fyrir fjársvik með því að hafa laugardaginn 1. júní 2019 blekkt starfsmenn Tannlæknavaktarinnar til að veita sér neyðarþjónustu tannlæknis á Tannlækna vaktinni, Seiðakvísl 16 í Reykjavík, án þess að greiða kr. 73.500,- fyrir þjónustuna.

(mál nr. 007- 2019-33730)

Telst háttsemi þessi varða við 248. gr. almennra hegningarlaga nr. 19/1940.

V.

Fyrir umferðarlagabrot með því að hafa fimmtudaginn 19. september 2019 ekið bifreiðinni [...] án þess að hafa notað öryggisbelti og án þess að hafa öðlast ökuréttindi um Grensásveg í Reykjavík þar sem lögregla stöðvaði akstur hans við Ármúla.

(mál nr. 007- 2019-60394)

Telst háttsemi þessi varða við 1. mgr. 58. gr., sbr. 1. mgr. 95. gr. og 1. mgr. 77. gr., sbr. 1. mgr.94. gr. umferðarlaga nr. 77/2019.

VI.

Fyrir fíkniefnalagabrot með því að hafa þriðjudaginn 8. október 2019 haft í vörslum sínum 5,99 gaf maríhúana sem fannst við leit lögreglu á gólfi bifreiðarinnar [...] undir farþegasætinu er lögregla hafði afskipti af honum við Flókagötu í Reykjavík.

(mál nr. 007- 2019-63691)

Telst þetta varða við 2., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

V II.

Fyrir eftirtalin umferðarlagabrot með því að hafa:

1. Fimmtudaginn 17. október 2019 ekið bifreiðinni [...] án þess að hafa öðlast ökuréttindi vestur Hagamel í Reykjavík.

(mál nr. 007- 2019-65317)

2. Mánudaginn 28. október 2019 ekið bifreiðinni [...] án þess að hafa öðlast ökuréttindi um Álfheima í Reykjavík.

(mál nr. 007- 2019-68130)

3. Þriðjudaginn 5. nóvember 2019 ekið bifreiðinni [...] án þess að hafa öðlast ökuréttindi og undir áhrifum áfengis (í blóði mældist vínandamagn 1,35‰) að verslun Olís við Ánanaust í Reykjavík.

(mál nr. 007- 2019-69574)

4. Sunnudaginn 17. nóvember 2019 ekið bifreiðinni [...] án þess að hafa öðlast ökuréttindi um Arnarnesveg í Garðabæ.

(mál nr. 007- 2019-72852)

5. Fimmtudaginn 28. nóvember 2019 ekið bifreiðinni [...] án þess að hafa öðlast ökuréttindi að Glæsibæ í Reykjavík þar sem lögregla hafði afskipti af honum á bifreiðastæðinu fyrir framan Iceland.

(mál nr. 007- 2019 -75382)

6. Þriðjudaginn 17. desember 2019 ekið bifreiðinni [...] án þess að hafa öðlast ökuréttindi og undir áhrifum áfengis (í blóði mældist vínandamagn 0,67 ‰) norður Reykjanesbraut þar sem lögregla hafði afskipti af honum við Staðarberg í Hafnarfirði.

(mál nr. 007- 2019-78331)

Telst háttsemi þessi í VII. ákærukafla varða við 1. mgr. 58. gr., sbr. 1. mgr. 95. gr. umferðarlaga nr. 77/2019 en háttsemi í ákærulið VII.3 telst þar að auki varða við 1., sbr.

3. mgr. 49. gr., sbr. 1. mgr. 95. gr. sömu laga og háttsemi í ákærulið VII.6 varða við 1., sbr. 2. mgr. 49. gr., sbr. 1. mgr. 95. gr. sömu laga.

VIII.

Líkamsárás með því að hafa á sama stað og tíma og greinir í ákærulið VII.3 rifið í hár A, kt. [...], í bifreiðinni [...] er hún reyndi að ná kveikjuláslyklum bifreiðarinnar af honum.

(mál nr. 007- 2019-69574)

Telst háttsemi þessi varða við 1. mgr. 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar, sviptingar ökuréttar, skv. 101. gr. umferðarlaga nr. 77/ 2019 og upptöku á 5,99 gaf maríhúana samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Við þingfestingu málsins var af hálfu ákæruvaldsins fallið frá IV. kafla ákærunnar.

I

Ákærði hefur skýlaust játað þá háttsemi sem honum er gefin að sök í ákæru. Játning ákærða fær fulla stoð í gögnum málsins. Þau umferðarlagabrot ákærða sem tilgreind eru í ákæru framdi hann áður en ný umferðarlög nr. 77/2019 tóku gildi þann 1. janúar sl. Samkvæmt 1. mgr. 2. gr. almennra hegningarlaga nr. 19/1940 skal, hafi refsilöggjöf breyst frá því verknaður var framinn og til þess er dómur gengur, dæma eftir nýrri lögun umbæði um refsinæmi verknaðar og refsingu. Eru þessi atriði óbreytt í nýjum lögum hvað þessi brot ákærða varðar, sbr. 45. gr., 1. mgr. 48. gr. og 71. gr., sbr. 100. gr. umferðarlaga nr. 50/1987. Þ ykir sannað með játningu ákærða og öðrum gögnum málsins að hann hafi að öðru leyti gerst sekur um þá háttsemi sem honum er þar gefin að sök og eru brot hans þar rétt heimfærð til refsiákvæða.

I I

Ákærði er fæddur í desember 1999. Samkvæmt framlögðu sakavottorði, dagsettu 25. febrúar 2020 var ákærði 5. desember 2019 dæmdur til greiðslu sektar með dómi héraðsdóms vegna brots gegn 1. mgr. 244. gr. almennra hegningarlaga nr. 19/1940. Eru brot ákærða samkvæmt ákæru, utan þess sem greinir í 6. tölulið VII. kafla hennar, hegningar auki samkvæmt 78. gr. laga nr. 19/1940 við framangreindan héraðsdóm.

Ákærði hefur skýlaust játað þá háttsemi sem honum er gefin að sök. Verður það metið ákærða til málsbóta, sbr. 8. töluliður 1. mgr. 70. gr. almennra hegningarlaga. Með hliðsjón af framangreindu, sakarefni málsins og 77. og 78. gr. laga nr. 19/1940 þykir refsing ákærða hæfilega ákveðin fangelsi í tvö mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Þá greiði ákærði jafnframt fé sektað fjárhæð 604.000 krónurí ríkissjóð innan fjögurra vikna frá dómsuppsögu en sæti ella fangelsi í 32 daga.

Einnig er ákærði, með vísan til þeirra lagaákvæða sem greinir í ákæru, sviptur ökurrétti í 14 mánuði, og þá er ákærða gert að sæta upptöku á 5,99 gaf maríhúana sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef A-kk-ef S-kk-ef lögmanns, 1 0 3.230 krónur, að meðtöldum virðisaukaskatti. Þá greiði ákærði 82.292 krónur í sakarkostnað samkvæmt framlögðum yfirlitum ákæruvalds.

Af hálfu ákæruvaldsins flutti málið K-kvk-nf J-kvk-nf aðstoðarsaksóknari.

S-kvk-nf E-kvk-nf K-kvk-nf héraðsdómari kveður upp dóm þennan.

D Ó M S O R Ð:

Ákærði, C-x-x V-x-x M-x-x, sæti fangelsi í tvo mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 604.000 krónur í sekt til ríkissjóðs innan fjögurra vikna frá uppsögu dómsins en sæti ella fangelsií 32 daga.

Á kærði er sviptur ökurétti í 14 mánuði frá birtingu dómsins að telja.

Ákærði sæti upptöku á 5,99 gaf maríhúana.

Ákærði greiði málsvarnarþóknun skipaðs verjanda síns, S-kk-ef A-kk-ef S-kk-ef lögmanns, 1 03.230 krónur, og 85.292 krónur í annan sakarkostnað.

S-kvk-nf E-kvk-nf K-kvk-nf (sign.)